Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 2 Pv 557/10/1101	Bratislava I, 14.8.2014
EEČ : 2-8-249-2014

U Z N E S E N I E

Trestná vec:	obvinený XXXXX  
Prečin:	364-1,2b

Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 28.7.2011, spisová značka 2 Pv 557/10/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
7. augusta 2010 v čase okolo 04.00 hod. v Bratislave na Štefánikovej ulici 14 na chodníku pred Vinotékou a Vinebarom súc pod vplyvom alkoholu po tom, ako pristúpil k poškodenému XXXXX, tomuto priložil ku krku nožík vyslovujúc na jeho adresu slová „toto je Tvoj posledný deň, umrieš!“, po čom tohto fyzicky napadol uderiac ho otvorenou dlaňou do oblasti tváre na pravé líce žiadajúc od neho peniaze slovami „navaľ prachy!“, pričom po tomto pristúpil k poškodenému XXXXX a aj tohto fyzicky napadol dvakrát ho uderiac dlaňou zovretou v päsť do oblasti tváre a následne mu priložiac nožík ku hrudníku, následkom čoho utrpel poškodený XXXXX reznú ranu na ľavom zápästí,

Uznesením prokurátora Okresnej prokuratúry XXXXX I zo dňa 28.7.2011, spisová značka 2 Pv 557/10/1101, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
36 mesiacov
Odôvodnenie:
Uznesením dozorujúcej prokurátorky Okresnej prokuratúry XXXXX I číslo konania 2 Pv 557/10-12 z 28. júla 2011, právoplatným 9. augusta 2011, bolo postupom podľa ustanovenia § 216 odsek 1 písmeno a) Trestného poriadku trestné stíhanie obvineného XXXXX za prečin výtržníctva podľa § 364 odsek 1, odsek 2 písmeno b) Trestného zákona vedené na skutkovom základe uvedenom vo výrokovej časti tohto uznesenia podmienečne zastavené. Súčasne bola obvinenému XXXXX určená skúšobná doba podmienečného zastavenia trestného stíhania v trvaní 3 roky. Obvinenému nebola uložená povinnosť nahradiť škodu spôsobenú trestným činom a ani žiadne z primeraných obmedzení smerujúcich k tomu, aby viedol riadny život.

Skúšobná doba podmienečného zastavenia trestného stíhania začala plynúť právoplatnosťou uznesenia dozorujúcej prokurátorky číslo konania 2 Pv 557/10-12 z 28. júla 2011, t. j. 9. augusta 2011. Skúšobná doba v trvaní 3 roky teda uplynula 9. augusta 2014.

Po uplynutí skúšobnej doby som preskúmala splnenie podmienok pre rozhodnutie o osvedčení obvineného v skúšobnej dobe podmienečného zastavenia trestného stíhania.

Podľa ustanovenia § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, prokurátor rozhodne, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Zo správ zadovážených k osobe obvineného som zistila, že obvinený XXXXX nebol v skúšobnej dobe podmienečného zastavenia trestného stíhania súdne trestaný a ani prejednávaný za priestupok.

Čo sa týka v poradí ostatného právoplatného odsúdenia obvineného XXXXX, jedná sa o odsúdenie za prečin ublíženia na zdraví podľa § 156 odsek 1 Trestného zákona v súbehu s prečinom výtržníctva podľa § 364 odsek 1 písmeno a) Trestného zákona, ktorého sa obvinený XXXXX dopustil ešte 14. mája 2011, t. j. pred tým, ako začala plynúť skúšobná doba podmienečného zastavenia jeho trestného stíhania za posudzovaný prečin výtržníctva podľa § 364 odsek 1, odsek 2 písmeno b) Trestného zákona (odsúdenie trestným rozkazom Okresného súdu XXXXX I spisová značka XXXXX z 3. mája 2012, právoplatné 5. júna 2012).
Obvinenému XXXXX nebolo v posudzovanej skúšobnej dobe postupom podľa ustanovenia § 206 odsek 1 Trestného poriadku vznesené obvinenie za ďalší trestný čin.

Vyhodnotením všetkých správ získaných k osobe obvineného XXXXX a k jeho správaniu počas skúšobnej doby podmienečného zastavenia trestného stíhania som dospela k záveru, že obvinený XXXXX splnil podmienky uvedené v ustanovení § 217 Trestného poriadku. Z tohto dôvodu som rozhodla o osvedčení sa obvineného v skúšobnej dobe podmienečného zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Soňa Juríčková
prokurátorka